**OPIS PREDMETU ZÁKAZKY**

**RÁMCOVÝ OPIS NAVRHOVANÝCH ČINNOSTÍ**

**015 Čistenie plôch po ťažbe**

Čistenie plôch po ťažbe (015) - výkon ktorým sa zabezpečuje príprava lepších podmienok na obnovu lesa a taktiež zlepšenie podmienok z pohľadu ochrany lesa. Pre rýchly a úspešný priebeh obnovy lesa je dôležitá príprava plôch, kde sa realizuje. V podmienkach Slovenska príprava plôch znamená najmä odstránenie „haluziny“ t. j. zvyškov konárov a všetkých pozostatkov stromov. Zväčša sa tieto zvyšky ukladajú do kôp a v niektorých prípadoch sa haluzina ukladá do pásov, ktoré neskôr slúžia ako rozčleňovacie linky. Alternatívou je aj mechanizované odstránenie a následne zapracovanie haluziny do pôdy pôdnymi frézami.

Podporované činnosti:

- *čistenie plôch od zvyškov zhrňovaním strojom (traktorom) s prídavným zariadením,*

*- čistenie plôch od zvyškov ručne bez pálenia,*

*- čistenie plôch od zvyškov po rozptýlenej kalamite ručne bez pálenia.*

**026 Celoplošná príprava pôdy**

Výkon zameraný na zlepšenie pôdnych podmienok pre obnovu lesa pri špecifických drevinách (hlavne BO a TI)

*- celoplošná príprava pôdy strojom - zhrňovaním pôdy a pôdneho krytu s klčovaním a deponovaním pňov,*

*- celoplošná príprava pôdy strojom - zhrňovaním pôdy a pôdneho krytu s klčovaním a vývozom pňov,*

*- celoplošná príprava pôdy strojom - zhrňovaním pôdy a pôdneho krytu s klčovaním a deponovaním pňov a s orbou,*

*- celoplošná príprava pôdy strojom - zhrňovaním pôdy a pôdneho krytu s klčovaním a vývozom pňov a s orbou,*

*- celoplošná príprava pôdy strojom - zhrňovaním pôdy a pôdneho krytu,*

*- celoplošná príprava pôdy strojom - frézovaním pôdy a pňov,*

*- celoplošná príprava pôdy strojom - frézovaním pôdy s rozvŕtavaním pňov,*

*- celoplošná príprava pôdy strojom - frézovaním pôdy s klčovaním pňov,*

*- celoplošná príprava pôdy strojom - frézovaním pôdy,*

*- celoplošná príprava pôdy strojom – orbou,*

*- celoplošná príprava pôdy strojom - zhrnutie a orba.*

**011 Obnova lesa**

Na obnovu ekologickej stability a kvôli zmenám stanovištných podmienok súvisiacich s klimatickou zmenou budú vo väčšej miere potrebné rekonštrukcie lesných porastov. Tie sa v súvislosti s úpravou drevinového zloženia budú do veľkej miery spoliehať na umelú obnovu lesa a kvalitu použitého lesného reprodukčného materiálu.

Ide o znovuzaloženie lesného porastu a to pod ochranou starého porastu, alebo na holej predtým vyťaženej ploche z dôvodu asanačných zásahov po prírodných katastrofách. Zalesňovanie a obnova bude vykonávaná výsadbou rozlične starých stromčekov – sadeníc, ktoré sa získali vybratím z prirodzeného zmladenia pod materským porastom, alebo boli dopestované v lesnej škôlke.

Ide o výsadbu stanovištne vhodných drevín, a to aj na lokalitách, kde by postačovalo prijať aj prirodzené zmladenie. Taktiež sú sem zaradené podsadby. Súčasťou je aj použitie prípravkov na zlepšenie chemických a hydrologických vlastností pôdy pri sadeniciach (hnojivo + H2O tablety). Bude uplatňovaná napr. na miestach, kde bežnými lesníckymi postupmi je nedosiahnuteľná obnova lesa napr.:

- kde v materskom poraste nenachádzajú dreviny, ktoré je potrebné obnoviť a sú navrhnuté do cieľového obnovného zloženia následného porastu,

- stav pôdy neumožňuje vyklíčenie, prežitie a odrastanie semenáčikov,

- štruktúra materského porastu nemôže zabezpečiť požadované druhové zloženie následného porastu,

- hustota vzniknutých náletov a nárastov je nedostatočná.

Nevyhnutným predpokladom je zabezpečenie dostatku vhodného sadbového materiálu vypestovaného v lesných škôlkach, v ktorých sa nachádzajú špeciálne plochy slúžiace na dopestovanie výsadby schopných sadeníc zo semien získaných z porastov uznaných pre zber semena, semenných porastov, výberových stromov ako aj klonových archívov a semenných sadov v súlade s európskymi a národnými legislatívnymi pravidlami. Cieľom bude v prvom rade zabezpečiť, aby sa zachoval a náležite využíval genofond domácich drevín.

Z dôvodu aktuálnych klimatických pomerov, najmä sucha, sa predpokladá okrem použitia voľnokorených sadeníc zvýšená podpora zalesňovania predovšetkým krytokorenými sadenicami, vrátane spolupôsobenia bodovým aplikovaním vhodných podporných látok na prirodzenej báze podporujúcich ujateľnosť a ďalší rast sadeníc v budúcnosti.

Podporované činnosti:

*- jamková sadba voľnokorenných sadeníc,*

*- jamková sadba krytokorenných sadeníc,*

*- sadba krytokorenných sadeníc špeciálnym sadzačom,*

*- štrbinová sadba s prípravou pôdy,*

*- štrbinová sadba do pripravenej pôdy orbou,*

*- štrbinová sadba bez prípravy pôdy,*

*- príprava plôšok pre sadbu alebo sejbu,*

*- hĺbková sadba s ručným hĺbením jám,*

*- hĺbenie jám pre hĺbkovú sadbu vrtákom neseným za strojom (traktorom),*

*- hĺbková sadba do vyvŕtaných jám,*

*- príprava plôšok pre sadbu alebo sejbu,*

*- umiestnenie vodnej tablety k sadenici (1ks),*

*- umiestnenie hnojiva k sadenici (4ks),*

*- doprava a aplikácia prípravkov na zlepšenie výživových a vodných pomerov sadeníc.*

**Obnova lesa – sadenice *(materiál)***

Na obnovu lesa je uchádzač povinný použiť len lesný reprodukčný materiál spĺňajúci ustanovenia zákona č 138/20210 Z. z. o lesnom reprodukčnom materiáli v znení neskorších predpisov (ďalej len „Zákon“) a Vyhlášky MPRV SR č. 501/2010 Z. z., ktorou sa ustanovujú podrobnosti o produkcii lesného reprodukčného materiálu a jeho uvádzaní na trh v znení neskorších predpisov (ďalej len „Vyhláška“).

Na obnovu lesa je uchádzač povinný použiť len lesný reprodukčný materiál v množstve a štruktúre špecifikovanej verejným obstarávateľom a spĺňajúci nasledujúce kvalitatívne parametre:

|  |  |  |  |  |  |  |
| --- | --- | --- | --- | --- | --- | --- |
| **Parametre výsadbyschopného materiálu pre zaradenie do výškových tried** | | | | |  |  |
| Druh dreviny | Výšková trieda | Výška nadzemnej časti v cm | Minimálny pomer objemu kor. sústavy k nadzemnej časti | Minimálny podiel objemu jemných koreňov k celkovej koreň. sústave v % | Dĺžka kolového koreňa v cm | Minimálna hrúbka v koreňovom krčku v mm |
|
|
|
| smrek | I. | 20 - 50 | 1:3 | 40 | 20 -25\* | 5 |
| II. | 51 - 80 | 1:3 | 30 | 20 -25\* | 7 |
| krytokorenný | I. | 18 + |  |  |  | 4 |
| jedľa | I. | 15 - 35 | 1:2 | 25 | 15 -20 | 5 |
| II. | 36 - 50 | 1:3 | 20 | 15 -20 | 7 |
| III. | 51 - 70 | 1:3 | 20 | 15 – 20 | 8 |
| douglaska | I. | 26 – 50 | 1:3 | 40 | 15 – 20 | 4 |
| II. | 51 – 80 | 1:3 | 30 | 15 – 20 | 7 |
| borovica | I. \*\* | 10 – 14 | 1:4 | 40 | 10 – 14 | 3 |
| II. | 15 - 35 | 1:3 | 40 | 10 – 14 | 4 |
| III. | 36 - 50 | 1:3 | 30 | 10 – 14 | 5 |
| krytokorenná | I. | 15 + |  |  |  | 3 |
| smrekovec | I. | 15 - 25 | 1:2 | 40 | 15 – 20 | 3 |
| II. | 26 - 50 | 1:3 | 30 | 15 – 20 | 4 |
| III. | 51 - 80 | 1:3 | 30 | 15 – 20 | 5 |
| krytokorenný | I. | 18 + |  |  |  | 3 |
| buk | I. | 18 – 25 | 1:1 | 10 | 15 – 20 | 4 |
| II. | 26 – 50 | 1:2 | 25 | 15 – 20 | 5 |
| III. | 51 - 80 | 1:1 | 30 | 15 – 20 | 7 |
| krytokorenný | I. | 20 + |  |  |  | 4 |
| duby a ost. listnaté | I. | 15 - 50 | 1:2 | 25 | 15 – 20 | 5 |
| II. | 51- 80 | 1:1 | 30 | 15 – 20 | 7 |
| III. | 81 + | 1:1 | 20 | 15 – 20 | 9 |
| krytokorenné | I. | 15 + |  |  |  | 4 |
| \*- dĺžka koreňov rastúcich do rovnobežného smeru s osou sadenice | | | | |  |  |
| \*\*- záhorská borovica (jednoročný semenáčik) | | |  |  |  |  |
| ***Špeciálne triedenie podľa požiadaviek odberateľa – príplatok 5 %*** | | | | |  |  |
| Druh dreviny | spôsob pestovania | | I. výšk.tr. | II. výšk.tr. |  |  |
| vegetatívne | generatívne | výška nadzemnej časti v cm | |  |  |
| topole domáce | V1+1 | - | 150-199 | 200+ |  |  |
| - | 1+0 | 60-79 | 80+ |  |  |
| - | 1+1 | 80-99 | 100+ |  |  |
| topole šľachtené | V1+1 |  | 160-209 | 210+ |  |  |
| V1+1 |  | 210-249 | 250+ |  |  |
| vŕby | V1+1 | - | 160-209 | 210+ |  |  |
| V1+1 materiál z vegetatívneho množenia, 1-ročná nadzemná + 1ročná podzemná časť | | | | | |  |

Štruktúra požadovaného materiálu je určená:

* parametrami pôvodu - semenárska oblasť (SO) a lesný vegetačný stupeň (LVS),
* spôsobom pestovania - krytokorenný (K, resp. I) a voľnokorenný (V, resp. H).

Dispozíciu množstva a štruktúry materiálu je uchádzač povinný písomne predložiť, ako súčasť súťažnej ponuky.

Materiál použitý na obnovu lesa musí byť počas celej doby produkcie pestovaný a skladovaný v zmysle ustanovení Zákona a Vyhlášky, a to najmä:

* § 14, ods. 1 Zákona,
* § 17 - 20 Vyhlášky.

O týchto skutočnostiach, uchádzač písomne predloží ako súčasť súťažnej ponuky potvrdenie vystavené Národným lesníckym centrom, ktoré potvrdí, že ponúkaný lesný reprodukčný materiál (pôvod, množstvo, spôsob pestovania) bol dopestovaný v zmysle príslušných právnych predpisov a jeho produkcia bola priebežne kontrolovaná uvedeným pracovníkom.

* **Obnova lesa prípravky *(materiál)***

*- umiestnenie vodnej tablety k sadenici (1ks),*

*- umiestnenie hnojiva k sadenici (4ks),*

*- doprava a aplikácia prípravkov na zlepšenie výživových a vodných pomerov sadeníc.*

**012 Spolupôsobenie pri prirodzenej obnove**

Výkon je zameraný na dosiahnutie prirodzenej obnovy vybraných stanovištne vhodných drevín počas ich semenného roku.

* *Vytváranie podmienok pre prirodzenú obnovu úpravou pôdy strojom (traktorom) s prídavným zariadením,*
* *Vytváranie podmienok pre prirodzenú obnovu ručne prekopaním plôšok*

**STAROSTLIVOSŤ O KULTÚRY A NÁRASTY - MLADÉ LESNÉ PORASTY (MLP)**

Starostlivosťou o kultúry (z umelej obnovy) a nárasty (z prirodzenej obnovy) lesných drevín možno podstatne ovplyvniť štruktúru budúcich porastov, a tým aj ich stabilitu a kvalitu. Cieľom je zachovanie čo najväčšieho počtu jedincov cez podporu ich výškového rastu, doplňovanie jedincov a elimináciu faktorov, ktoré spôsobujú ich hynutie alebo poškodenie (zver, burina, poškodenie ťažbou a pod.). Zabezpečuje sa výkonmi ošetrovania, usmerňovania drevinového zloženia prestrihávaním alebo doplňovaním drevinami, ktoré chýbajú v drevinovom zložení, ako aj ochranou pred burinou a pred zverou. Vysoký rozsah asanačných ťažieb viedol k rýchlemu zvyšovaniu plošného podielu najmladších lesných porastov 1. vekového stupňa (do 10 rokov). V dôsledku toho sa zvyšuje aj potreba starostlivosti o mladé lesné porasty. Dvomi najčastejšími negatívnymi faktormi pôsobiacimi na mladé (nedávno obnovené) lesné porasty sú odhryz zverou a konkurencia buriny, krov a ostatnej vegetácie.

Sadenice, ktoré budú alebo aj boli v minulosti zasadené je teda potrebné chrániť pred negatívnymi vplyvmi prostredia, aby v čo najkratšej dobe dosiahli takých dimenzií, že môžu rásť sami bez významnejšej podpory človeka (takzvané štádium zabezpečenia porastu), ktorá dokáže, ak nie je redukovaná, zahubiť i relatívne veľké jedince. Tienením a uberaním životného priostrou škodí stromčekom aj konkurenčné kroviny a ďalšie druhy. K potlačovaniu buriny sa bude používať mechanické vyžínanie.

Preferované bude použitie drevených oplôtkov vyrobených zo sortimentov dreva nižšej kvality, čím sa zároveň zabezpečí ich zhodnotenie a vyššia pridaná hodnota. Z pohľadu použitého materiálu ide o biologicky rozložiteľný materiál a obnoviteľný zdroj bez ďalšej záťaže prírodného prostredia a potreby ich odstraňovania po splnení účelu na ktoré boli vybudované. Zároveň synergicky dochádza k viazaniu uhlíka vo výrobkoch z dreva.

Podporované činnosti:

* **016 Ošetrovanie mladých lesných porastov**
* *ošetrovanie sadeníc okopaním ručne*
* *ošetrovanie sadeníc úpravou pôdy strojom (traktorom) s prídavným zariadením*
* **017 Ochrana MLP pred burinou**
* *ošetrovanie sadeníc okopaním ručne,*
* *ošetrovanie sadeníc úpravou pôdy strojom (traktorom) s prídavným zariadením,*
* *ochrana mladých lesných porastov proti burine mulčovaním strojom (traktorom) s prídavným zariadením,*
* *ochrana mladých lesných porastov proti burine vyžínaním na plôškach,*
* *ochrana mladých lesných porastov proti burine vyžínaním v pásoch,*
* *ochrana mladých lesných porastov proti burine vyžínaním celoplošne,*
* *ochrana mladých lesných porastov proti burine ošľapávaním,*
* *ochrana mladých lesných porastov strhávaním popínavých rastlín.*
* **018 Ochrana MLP pred zverou**
* *ochrana mladých lesných porastov pred zverou zakladaním ochranného materiálu,*
* *ochrana mladých lesných porastov pred zverou skladaním ochranného materiálu,*
* *ochrana mladých lesných porastov pred zverou náterom prírodnými repelentami,*
* *ochrana mladých lesných porastov pred zverou plastovým pletivom okolo jednotlivých stromčekov*
* **019 Oplocovanie MLP**

Drevené oplôtky alternatívy:

**1. pole vysoké 200/3 (výška 200 cm, dĺžka poľa 300 cm)**

Použitý materiál na 1 pole (3 m):

* 2 laty dĺžky 400 cm, 60x40 mm, na nosné stĺpiky dĺžky 210 cm a zvyšok na stabilizačné vzpery (zavetranie) dĺžky 190 cm (0,0192 m3),
* 8 lát dĺžky 300 cm, 60x40 mm, na funkčné rahná priečne (0,0576 m3),
* 2 laty dĺžky 300 cm, 60x40 mm, na spevňujúce priečne rahná (0,0144 m3).

Predpokladaná spotreba reziva na 1 km celkom 30,4 m3 (z toho 6,4 m3 v dĺžke 4 ma 24 m3 v dĺžke 3 m).

**2. pole vysoké 200/4 (výška 200 cm, dĺžka poľa 400 cm)**

Použitý materiál na 1 pole (4 m):

* 2 laty dĺžky 400 cm, 60x40 mm, na nosné stĺpiky dĺžky 210 cm a zvyšok na stabilizačné,
* vzpery (zavetranie) dĺžky 190 cm (0,0192 m3),
* 8 lát dĺžky 400 cm, 60x40 mm, na funkčné rahná priečne (0,0768 m3),
* 2 laty dĺžky 400 cm, 60x40 mm, na spevňujúce priečne rahná (0,0192 m3).

Predpokladaná spotreba reziva na 1 km celkom 28,8 m3 (všetko v dĺžke 4 m).

**3. dielec šírky200/4 (výška 200 cm, dĺžka poľa 400 cm)**

Použitý materiál na 1 pole (4 m):

* 1 laty dĺžky 400 cm, 60x40 mm, na priečny stredový stĺpik 200 cm a zvyšok na

stabilizačné vzpery (zavetranie) koly dĺžky 200 cm (0,0096 m3),

* 8 lát dĺžky 400 cm, 60x40 mm, na funkčné rahná priečne (0,0768 m3),
* 2 laty dĺžky 300 cm, 60x40 mm, na spevňujúce priečne rahná (0,0144 m3),
* Nosné koly zo žrďoviny min. priemer 12 cm, dĺžka 260 cm, 60 cm zapustené do zeme (0,04m3).

Predpokladaná spotreba reziva na 1 km celkom 25,2 m3 (z toho 3,6 m3 v dĺžke 3 m a 21,6 m3 v dĺžke 4 m), k tomu 10 m3 žrďoviny na nosné koly.

Podporované činnosti:

* *oplocovanie mladých lesných porastov drevenými oplôtkami,*
* *údržba oplôtkov a plotov,*
* *likvidácia starých oplotení bez ich ďalšieho využitia,*
* *likvidácia starých oplotení s ďalším využitím materiálu.*

**VÝCHOVA LESNÝCH PORASTOV**

Výchova lesa je úmyselné hospodárenie v lesných porastoch, ktoré nedosiahli vek začatia obnovy. Predstavuje postupnosť výchovných rubov (výberu jednotlivých stromov) systematicky zameraných na ovplyvnenie rastových a vývojových procesov lesného porastu s cieľom zlepšenia druhovej a priestorovej štruktúry, zdravotného stavu, odolnosti, stability a kvality. Výchovou porastu rozumieme súbor pestovných opatrení, ktorými usmerňujeme rast a vývoj stromov v poraste v období, keď tieto reagujú a prispôsobujú sa uvedeným opatreniam. Výchovné zásahy sa budú uskutočňovať v porastoch mladého a stredného veku za účelom vyformovania štruktúry porastu a zlepšenie kvality ostávajúcich stromov so zameraním na maximalizáciu objemu uhlíka viazaného v lesných ekosystémoch. Požadované vlastnosti lesa si vyžadujú okrem iného kvalitnú výchovu porastov a dobrú ochranu, čo je zväčša možné dosiahnuť iba pomocou intenzívnej výchovy porastov. Súčasťou výchovy bude, v rámci možností, aj podpora statickej stability porastov.

Vo väzbe na rastové fázy porastu rozlišujeme:

1. *Výchova mladín*

Výchova mladín sa z hľadiska drevinovej skladby môže uskutočňovať plecími rubmi, prerezávkami a prečistkami. Prečistky sa realizujú v mladinách, t. j. v lesných porastoch s vekom približne do dvadsať rokov. Toto obdobie sa považuje za najdôležitejší úsek života lesného porastu, pretože v ňom prebieha najrýchlejší rastový vývoj, čím sa môže výrazne (pozitívne, ale aj negatívne) ovplyvniť jeho štruktúra. Pri prečistkách sa spravidla negatívnym výberom odstraňujú nežiadúce a nekvalitné dreviny a zabezpečuje sa tým priaznivý vývoj druhovej a priestorovej štruktúry, zdravotného stavu, odolnosti a kvality lesov. Nezabezpečenie výkonu prečistiek v mladých lesných porastoch v rozsahu odpovedajúcom ich stavu a vývoju sa môže prejaviť negatívne na ich štruktúre, stabilite a kvalite v budúcnosti.

1. *Prebierky (výchova žrďkovín a žrďovín)*

Ide o zásahy zamerané na usmerňovanie stability, kvantitatívnej a kvalitatívnej štruktúry porastov v rastovej fáze žrďkovín a žrďovín, pri ktorých sa odstraňovaním stromov nežiadúcich vlastností zabezpečuje zlepšenie drevinového zloženia, rastu, kvality a stability porastu. Uskutočňujú sa spravidla pozitívnym výberom, t. j. vyhľadávaním a podporou najvhodnejších stromov. V ihličnatých porastoch sa prebierkami sleduje najmä zvýšenie ich statickej stability a v listnatých zvýšenie kvality kmeňov.

1. *Uvoľňovacie prebierky (presvetľovanie)*

Ide o ruby zamerané na zvýšenie prírastkových schopností porastov cez zvýšenie osvetlenia korún a uvoľňovaním najkvalitnejších zložiek porastu. Toto opatrenie je zároveň nástrojom postupnej prípravy porastu na prirodzenú obnovu.

Podporované činnosti:

**020 Odstraňovanie tenčiny a krov**

Výkon zameraný na zlepšenie podmienok pre obnovu lesa formou odstránenia nežiadúcich drevín.

* *odstraňovanie nežiadúcej tenčiny a krov do výšky 4 m celoplošne pred obnovou lesa ručne alebo mechanicky,*
* *odstraňovanie nežiadúcej tenčiny a krov s výškou nad 4 m mechanicky celoplošne pred obnovou lesa,*
* *odstraňovanie nežiadúcej tenčiny a krov chemickým postrekom celoplošne pred obnovou lesa,*
* *odstraňovanie nežiadúcej tenčiny a krov do výšky 1 m výberom jedincov ručne alebo mechanicky,*
* *odstraňovanie nežiadúcej tenčiny a krov do výšky 2,5 m výberom jedincov ručne alebo mechanicky,*
* *odstraňovanie nežiadúcej tenčiny a krov s výškou nad 2,5 m výberom jedincov ručne alebo mechanicky,*
* *odstraňovanie nežiadúcej tenčiny a krov chemickým postrekom výberom jedincov.*

**025 Prečistky**

Výkon zameraný na dosiahnutie požadovanej druhovej a priestorovej štruktúry porastu. V rámci tohto výkonu realizovať minimálne 50 % zásahov podľa princípov prírode blízkeho hospodárenia v lese.

* *plecí rub a prestrihávka v lesnom poraste do výšky 1 m alebo 2,5 m ručne alebo mechanizovane,*
* *plecí rub a prestrihávka v lesnom poraste s výškou nad 2,5 m ručne alebo mechanizovane,*
* *čistky a prerezávky bez rozčleňovania v lesnom poraste do výšky 4 m,*
* *čistky a prerezávky bez rozčleňovania v lesnom poraste výšky od 4 do 7 m,*
* *čistky a prerezávky bez rozčleňovania v lesnom poraste výšky nad 7m*
* *vytvorenie rozčleňovacích liniek v lesnom poraste do výšky 4 m,*
* *vytvorenie rozčleňovacích liniek v lesnom poraste výšky od 4 do 7 m,*
* *vytvorenie rozčleňovacích liniek v lesnom poraste výšky nad 7 m.*

**035 Prečistky vyvetvovanie**

Výkon zameraný na zvýšenie budúcej kvality drevnej hmoty v bonitných porastoch. Vyhľadanie vopred určených jedincov, odrezávanie jednotlivých vetiev určenej hrúbky motorovým vyvetvovačom, pílkou alebo odstrihávaním záhradníckymi nožnicami do požadovanej výšky zo zeme.

* *Vyvetvovanie lesných porastov*

**111 Prebierky (výchova žrďkovín a žrďovín)**

* *prvé prebierky do 50 r.,*
* *prvé prebierky do 50 r. – vyvetovanie.*

**028 OCHRANA LESNÝCH PORASTOV**

Ochrana lesa je súbor činností zameraných na udržanie a zvyšovanie odolnosti lesov, ich ekologickej stability a odstraňovanie následkov spôsobených škodlivými činiteľmi. Ide o významné preventívne opatrenia, najmä proti šíreniu podkôrneho a drevokazného hmyzu, ale aj ďalších následných sekundárnych škodcov, či ochorení.

Z hľadiska vplyvu na lesy sa najčastejšie uvádza, že v dôsledku zmeny klímy, resp. oteplenia dôjde k posunu podmienok určujúcich výskyt a produkciu drevín o niekoľko vegetačných stupňov nahor. Podľa Míchala (1992) môže dôjsť k posunutiu potenciálneho areálu lesných drevín k severu o 100 až 150 km na každý 1°C a do vyšších nadmorských výšok priemerne o 100 m na každých 0,8°C oteplenia. Lesné dreviny a ich spoločenstvá s dlhým vývojovým cyklom nebudú schopné reagovať na takúto zmenu prirodzenou migráciou, ani ďalšími adaptačnými mechanizmami. V dôsledku zvýšeného výskytu víchric a búrok vo všeobecnosti stúpne ohrozenosť staticky labilnejších rovnovekých porastov smreka, jedle a v menšej miere aj iných drevín, ktorých zvýšené deštrukčné poškodzovanie, najmä v prípade smrečín, je jednoznačne pozorovateľné už v súčasnosti. Nepriamym dopadom vzostupu teplôt je nárast aktivizácie patogénov a hmyzích škodcov, ako aj následných škôd na drevinách, ako ich hostiteľoch. Zvlášť ohrozenou drevinou z tohto hľadiska je smrek v dôsledku nárastu počtu generácií lykožrúta smrekového (*Ips typographus*) pri otepľovaní. Vplyvy sucha z roku 2022 sa prejavili aj v zhoršovaní zdravotného stavu lesov počas roku 2023 a pokračuje v ďalších rokoch. Prejavilo sa to najmä na náraste poškodenia lesov sekundárnymi škodlivými činiteľmi, predovšetkým lykožrútom smrekovým na drevine smrek.

Podporované činnosti:

*- porastová hygiena - asanácia zvyškov uhodením,*

*- Porastová hygiena – asanácia zvyškov pálením*

*- Porastová hygiena – asanácia zvyškov postrekom*

*- Porastová hygiena – asanácia zvyškov štiepkovaním*

*- Tvrdoň smrekový, lykokaz sadenicový - Výroba lapacích kôr*

*- zakladanie lapacích kôr Tvrdoň smrekový, lykokaz sadenicový,*

*- Tvrdoň smrekový, lykokaz sadenicový - Odkôrňovanie pňov ručne, mechanizovane*

*- Tvrdoň smrekový, lykokaz sadenicový - Chemické ošetrenie pňov*

*- Tvrdoň smrekový, lykokaz sadenicový - Asanácia chemicky*

*- ochrana lesa proti ohryzu a lúpaniu zverou od 1. prečistky - obaľovaním vetvami,*

*- ochrana lesa proti ohryzu a lúpaniu zverou od 1. prečistky - obaľovaním vetvami,*

*- ochrana lesa proti ohryzu a lúpaniu zverou od 1. prečistky – odstraňovanie a preväzovanie,*

*- ostatné práce v ochrane lesa ručne.*

Pri vykonávaní lesníckych činností podľa Rámcovej dohody je Poskytovateľ povinný postupovať v najmä v súlade so zákonom č. 326/2005 Z. z. o lesoch, zákonom č. 138/2010 Z. z. o lesnom reprodukčnom materiáli a o zmene a doplnení niektorých zákonov, vyhláškou č. 453/2006 Z. z., ktorou sa vykonávajú niektoré ustanovenia zákona o lesoch, vyhláškou č. 501/2010 Z. z., ktorou sa ustanovujú podrobnosti o produkcii lesného reprodukčného materiálu a jeho uvádzaní na trh, vyhláškou č. 232/2006 Z. z., ktorou sa ustanovujú podrobnosti o hospodárskej úprave lesov, a vyhláškou č. 297/2011 Z. z., ktorou sa ustanovujú podrobnosti o ochrane lesa, ako aj v súlade s platnými metodickými usmerneniami, odbornými štandardmi a pokynmi Objednávateľa alebo ním poverenej osoby.